ईसा मसीह के जन्म पर दिया भाईचारे का संदेश
संत जोसफ द वर्कर कैथोलिक चर्च सेक्टर-6 में क्रिसमस मनाया गया। यीशु के जन्म पर केक काटकर उनका स्वागत किया गया। जन्म की खुशियां बांटी गई। इसाई समुदाय ने धार्मिक परंपराओं के साथ सामूहिक पूजा-अर्चना कर भाईचारे, प्रेम और सद्भावना का संदेश दिया। चर्च में गुरुवार की रात 10.30 बजे से उत्सव शुरू हुआ। जिसका समापन रात 3 बजे हुआ। शुक्रवार को बड़ी संख्या में यीशु के अनुयायी चर्च में वंदना करने पहुंचे। चर्च में ईसा मसीह के जन्म का संदेश दिया गया। चर्च के फादर जोसफ वैपमड़म ने बताया कि यीशु के जन्मोत्सव में क्रिसमस ट्री लगाया गया। जिसमें सब गिफ्ट लगाए गए। इसके बाद लक्की ड्रॉ के माध्यम में गिफ्ट बांटे गए।
प्रेयर के बाद एक दूसरे को बधाई देती युवतियां।
हैप्पी क्रिसमस
रात साढ़े 10 बजे से भोर 3 बजे तक मनाया उत्सव
मांदर की थाप पर परंपरागत नृत्य करते समाज के लोग।
यीशु के संदेश बताए: चर्च के फादर जोसफ वैपमड़म ने बताया कि चर्च में उपस्थित लोगों को प्रभु यीशु के संदेशों के बारे में बताया गया। जिसमें ईसा मसीह ने कहा था कि अपने पिता ईश्वर से अपनी सारी बुद्धि, पूरी शक्ति, पूरी आत्मा से प्यार करें, अपने पड़ोसियों का सम्मान करें। उन्होंने कहा कि प्रभु यीशु ने अपने शिष्यों से कहा था कि जिस प्रकार मैंने तुम लोगों से प्यार किया। उसी प्रकार तुम एक-दूसरे से प्यार करो। प्रभु शत्रुओं को नहीं, शत्रुता को समाप्त करने आए थे। इस अवसर पर समाज के लोग बड़ी संख्या में शामिल हुए।
सेंट जोसफ द वर्कर कैथोलिक चर्च सेक्टर-6 में क्रिसमस के अवसर पर जुटे ईसाई समाज के लोगों ने की प्रार्थना।
hin_Deva hin_Deva hin_Deva kas_Deva hin_Deva bho_Deva hin_Deva hin_Deva